রামনবমী উপলক্ষে জেলা জুড়ে পুলিশি রুটমার্চ

নদিয়া: সামনেই রমনবমী (Ram Navami)। ৬ এপ্রিল রাজ্যজুড়ে ধুমধাম করে পালন করা হবে রামনবমী (Ram Navami) উৎসব। ইতিমধ্যেই রাজ্যের বিরোধী দল বিজেপি ঘোষণা করেছে রাজ্যের প্রতিটি প্রান্তে বিজেপির হাজেরখানের সদস্য মিলে পালন করবে রামনবমী। আর রামনবমীর ঘটনার জেরে যাতে কোনভাবেই অশান্তি না ছড়ায়, এই কথাকেই মাথায় রেখে পুলিশের পক্ষ থেকে গ্রহণ করা হয়েছে বিশেষ পদক্ষেপ। শহর তিলোত্তমা পুলিশি নজরদারিতে একেবারে ঢেকে ফেলা হয়েছে। জায়গায় জায়গায় বাসানো হয়েছে অতিরিক্ত সিসিটিভি ক্যামেরাও। বাদ নেই জেলাও। রাম নবমী উপলক্ষে নদিয়া জেলাজুড়ে চলছে পুলিশের রুটমার্চ। সঙ্গে বিশেষ নজরদারিও। কোনরকম অপ্রীতকর ঘটনা যাতে না ঘটে তার জন্য আগেভাগেই তৎপর নদিয়ার কৃষ্ণনগর ও রানাঘাট পুলিশ জেলা।

রামনবমীর আগে থেকেই কড়া নজরদারি জারি পুলিশের। এবার রামনবমী উৎসবে যাতে কোনরকম অপ্রীতিকর পরিস্থিতি না ঘটে তার জন্য আগে থাকতেই পুলিশি প্রহরা তুঙ্গে নদিয়া জেলা জুড়ে।

আরও পড়ুন: পাথরপ্রতিমায় বিষাদের সুর!

বৃহস্পতিবার সকাল থেকেই জেলার বিভিন্ন থানা এলাকায় চলছে পুলিশের কড়া নজরদারি, পাশাপাশি টহলদারি। এদিন নদিয়ার রানাঘাট এবং কৃষ্ণনগর পুলিশ জেলার বিভিন্ন থানা এলাকার রাস্তায় রুটমার্চ করতে দেখা গেল।

নদিয়া, শান্তিপুর থানা এলাকায় প্রায় ৩৫০ বছর ধরে রাম নবমী উৎসব পালিত হচ্ছে। তবে এই উৎসবকে কেন্দ্র করে যাতে কোনরকম অপ্রীতিকর ঘটনা না ঘটে তাই শহর এবং গ্রাম সকল জায়গাতেই চলছে সকাল থেকে রুটমার্চ।

এদিন নদিয়ার হাঁসখালি থানা এবং নবদ্বীপ থানা এলাকা সহ একাধিক থানায় এলাকায় পুলিশের রুটমার্চ লক্ষ করা গেছে। তবে আগামী ৬ তারিখ রাম নবমীর উৎসব তাই জেলা জুড়ে বিভিন্ন জায়গায় চলবে পুলিশের রুটমার্চ এমনটাই পুলিশ সূত্রে খবর। যদিও রাম নবমী উপলক্ষে পুলিশের ছুটিও বাতিল করা হয়েছে বলে পুলিশ সূত্রে জানাজায়। তবে আগামী ৬ তারিখ রাম নবমীতে জিরো টলারেন্স ভূমিকায় থাকবে পুলিশ সেটা আর বলার অপেক্ষা রাখে না।

দেখুন অন্য খবর