রামনবমী নিয়ে এবার তৎপর লালবাজার

কলকাতা: সামনেই রামনবমী (Ram Navami 2025)। এপ্রিল (April) মাসের প্রথম রবিবার এবার পরেছে রামনবমীর তিথি। ৬ এপ্রিল দেশব্যাপী উদযাপন হতে চলেছে এই উৎসব। গত কয়েক বছর যাবৎ বাংলাতেও ধুমধাম করে উদযাপন হয় রামনবমী। আর ইতিমধ্যেই রামনবমী উপলক্ষে রাজ্যের বিরোধী দল বিজেপি (BJP) রামনবমী ধুমধাম করে উদযাপনের নির্দেশও দেওয়া হয়েছে। পাশাপাশি, রাজ্যের বিরোধী দলনেতা শুভেন্দু অধিকারী সাফ নির্দেশ দিয়েছেন জেলায় জেলায় হাজার হাজার বিজেপি কর্মী পথে নামবেন।

আরও পড়ুন: আজ থেকে ধীরে ধীরে ঊর্ধ্বমুখী পারদ, তাপমাত্রা বাড়বে ৪ থেকে ৫ ডিগ্রি

আর এবার সেই কথাকে মাথায় রেখে রামনবমী উপলক্ষে তৎপর লালবাজার। ইতিমধ্যেই লালবাজারের পক্ষ থেকে শুরু হয়েছে শহরের বিভিন্ন জায়গায় সিসিটিভি ক্যামেরা পরীক্ষার কাজ।

যে সমস্ত রাস্তা দিয়ে শোভাযাত্রা যাবে সেই সব রাস্তার সিসিটিভি কার্যকর কিনা তাও খতিয়ে দেখা হচ্ছে লালবাজারের পক্ষ থেকে। পাশাপাশি, পর্যবেক্ষণের পর অতিরিক্ত কোথাও সিসিটিভি ক্যামেরা প্রয়োজন কিনা তাও জানাতে নির্দেশ দেওয়া হয়েছে থানাগুলিকে।

দেখুন অন্য খবর